CELEX: 62021TN0534
Language: ro
Date: 2021-09-01 00:00:00
Title: Cauza T-534/21: Acțiune introdusă la 1 septembrie 2021 – VP/Cedefop

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/47
            
         
      Acțiune introdusă la 1 septembrie 2021 – VP/Cedefop
      (Cauza T-534/21)
      (2021/C 431/55)
      Limba de procedură: engleza
      
         Părțile
      
      
         Reclamant: VP (reprezentant: L. Levi, avocat)
      
         Pârât: Centrul European pentru Dezvoltarea Formării Profesionale
      
         Concluziile
      
      Reclamantul solicită Tribunalului:
      
                  —
               
               
                  anularea deciziei pârâtului de a nu pune în aplicare punctele 1 și 2 din dispozitivul Hotărârii Tribunalului din 16 decembrie 2020, VP/Cedefop (T-187/18);
               
            
                  —
               
               
                  anularea deciziei aferente de a nu reînnoi contractul reclamantului pe o perioadă nedeterminată cu efect retroactiv;
               
            
                  —
               
               
                  obligarea la repararea prejudiciului moral suferit de reclamant, evaluat ex aequo et bono la cincizeci de mii de euro;
               
            
                  —
               
               
                  obligarea la repararea prejudiciului material suferit de reclamant, corespunzător cheltuielilor aferente procedurii precontencioase necesare începând de la data hotărârii pronunțate în cauza T-187/18, VP/Cedefop; și
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv întemeiat pe faptul că decizia pârâtului de a nu pune în aplicare punctele 1 și 2 din dispozitivul Hotărârii din 16 decembrie 2020, VP/Cedefop (T-187/18) și, în consecință, de a nu reînnoi contractul reclamantului este afectată de încălcarea obligației de motivare.
               
            
                  2.
               
               
                  Al doilea motiv întemeiat pe faptul că pârâtul nu și-a respectat obligația de diligență.
               
            
                  3.
               
               
                  Al treilea motiv întemeiat pe faptul că pârâtul a încălcat principiile egalității de tratament și protecției încrederii legitime.
               
            
                  4.
               
               
                  Al patrulea motiv întemeiat pe faptul că pârâtul a săvârșit un abuz de putere.